FK Geležinis vilkas Vilnius

Vilniaus „Geležinis Vilkas“ – Lietuvos futbolo klubas iš Vilniaus. Per savo gyvavimo metus, komanda žaidė visose įmanomose Lietuvos futbolo lygose, nuo aukščiausios, LFF A lygos iki žemiausios, VIII lygmens, Sekmadienio futbolo lygos D diviziono.

Istorija 
Klubas įkurtas 1989 m., pirmosios komandos varžybos įvyko 1989 m. liepos 29 d. Panevėžyje su Panevėžio FK Ekranu. Sužaista taikiai 0:0. 

1989–1991 m. Vilniaus „Geležiniu vilku“ vadinosi buvusi SRT Vilnius komanda. Žaidė tuometinėje Lietuvos aukščiausioje ir pirmoje lygose. 1991 m. Nutrūkus finansavimui, komanda buvo išformuota.

1992 metais keli entuziastai – Algimantas Liubinskas, Bronislavas Čekanauskas ir Matvejus Frišmanas kreipėsi į tuometinį Krašto apsaugos ministrą Audrių Butkevičių ir Motorizuotosios pėstininkų brigados „Geležinis Vilkas“ vadą brigados generolą Česlovą Jezerską su pasiūlymu suburti stiprią kariškių futbolo komandą, kuri galėtų atstovauti Lietuvos kariuomenei. Gavus sutikimą ir palaikymą, buvo suburta komanda, kuri iškart debiutavo tuometiniame Lietuvos pirmojo lygmens čempionate – „Lietuvos lygoje“. 

Pirmosios Lietuvos lygos varžybos įvyko Žalgirio stadione 1992 metų rugpjūčio 1 d. su FK Žalgiris. Pirmasis sezonas, vadovaujamas trenerio Rimvydo Kochanausko, komandai susiklostė gana sėkmingai – užimta 8 vieta. 

Keletą pirmųjų sezonų komandoje žaidė nemažai garsių futbolininkų, atstovavusių ir Lietuvos nacionalinę futbolo rinktinę: Valdas Urbonas, Girius Kalvaitis, Žydrūnas Grudzinskas. Iš tuomet žaidusių karių galima išskirti št. srž. Rimą Klišį, kuris 2012 m. sezone po 20 metų pertraukos vėl žaidė FK Geležinis vilkas sudėtyje. Prie komandos valdymo daug prisidėjo buvęs Lietuvos nacionalinės futbolo rinktinės vyr. treneris Algimantas Liubinskas.

1994–1995 m. komanda buvo performuota į dublerinę Žalgiris-2 Vilnius ekipą. Komanda vėl susigrąžino „Geležinio vilko“ pavadinimą 1997 m. vasarą. Iki 2006 m. komanda žaidė A lygoje bei I lygoje, po to iškrito į II lygą. 

Vienas iš aukščiausių klubo pasiekimų, vyr. trenerio Alvydo Koncevičiaus vadovaujama komanda, 2001 metais A lygoje iškovojo 6 vietą. Taip pat, FK „Geležinis Vilkas“ buvo Pirmos lygos ir Antros lygos prizininku. Klube žaidė visa eilė garsių futbolininkų: Ritas Vaiginas, Edvardas Malkevičius, Gvidas Juška, Audrius Ramonas, Valdemar Barovskij.

Atstovaudama Lietuvos kariuomenei, komanda 2003 metais dalyvavo III-ose pasaulio kariškių sporto žaidynėse Italijoje. Užimta aukšta 4 vieta. Po dvejų metų kariškių pasaulio futbolo čempionate Vokietijoje užimta 5 vieta.

2010–2011 m. komanda dalyvavo salės futbolo varžybose. Po 2011 m. sezono klubui grėsė išnykimas – tuometinis komandos vyr. treneris Alvydo Koncevičiaus buvo nusprendęs nebedalyvauti jokiose Lietuvos futbolo rengiamose varžybose. Tuomet, Darius Indriūnas, komandos sirgalius nuo 2001 m., iš komandos likučių ir naujų futbolo entuziastų, subūrė kariškių futbolo mėgėjų klubą (KMFK) „Geležinis vilkas“ ir tokiu būdu išsaugojo klubo tęstinumą. Klubas įregistruotas kaip VšĮ.

Nuo 2012 m. komanda žaidė Sekmadienio futbolo lygoje. Komandai buvo keliamas tikslas per 10 metų iš Lietuvos VIII lygmens (SFL D - diviziono) pakilti į IV lygmenį – LFF III lygą. Skambiausią pergalę komandai pavyko iškovoti 2021 m. su treneriu Šarūnu Beivydu – komanda tapo Sekmadienio futbolo lygos nugalėtoja, ir įgyvendino tikslą pakilti į III lygą.

Komanda namų rungtynes žaidžia Lietuvos didžiojo kunigaikščio Gedimino štabo batalione esančiame stadione. Tai tapo įmanoma nuo 2013 m., Krašto apsaugos ministro Juozo Oleko dėka.

2015 m. įkurta VšĮ vaikų futbolo akademija „Geležinis Vilkas“, vadovaujama Alvydo Koncevičiaus ir Lino Virkečio. Akademijoje treniruojamos įvairaus amžiaus grupės, vaikai dalyvauja vaikų ir jaunimo LFF futbolo čempionatuose. 2022 m. akademijai suteiktas LFF dviejų žvaigždučių sertifikatas.

2022 m. komanda III lygoje užėmė 15-ą vietą. Nepaisant to, 2023 m. klubas pateikė prašymą licencijuotis į Antrą lygą, tačiau vėliau prašymą atsiėmė.

Logotipai

Pasiekimai

Sezonai

LFF varžybos 

|}
|}

SFL varžybos 

|}

Salės futbolo varžybos 
2010–2011 m. sezone komanda dalyvavo I lygos salės futbolo varžybose, ir užėmė 2-ąją vietą. 

2017 m. klubas žaidė VRFS organizuojamame Vilniaus salės futbolo čempionate. 2017-2018 m. sezone 'Select II' divizione užėmė 8 vietą.

Po vienų metų pertraukos, 2019-2020 m. klubas žaidė Vilniaus salės futbolo 'Select I' lygos čempionate. Po pirmojo etapo užėmė 12 vietą. Antrasis etapas liko neužbaigtas dėl COVID-19 pandemijos protrūkio, komandai esant 11-oje vietoje.

Komandos sudėtis
2023 m. gegužės 01 d.

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

Žymūs žaidėjai 
 Ritas Vaiginas, 1989–1991
 Rimas Klišys, 1992–1993; 2012
 Žydrūnas Grudzinskas, 1992–1994
 Valdas Urbonas, 1992–1993
 Gyrius Kalvaitis, 1993
 Igoris Stukalinas, 1993
 Vidas Alunderis, 1997
 Audrius Ramonas, 1997–2002
 Edvardas Malkevičius, 1998-1991
 Valdemar Borovskij, 2005–2006

Nuorodos 

 Klubo Facebook paskyra
 Oficiali klubo svetainė

Šaltiniai 

Lietuvos futbolo klubai
Lietuvos salės futbolo klubai
Vilniaus futbolas